Sindikalna organizacija Instituta za fiziku, Beograd, izražava punu podršku studentima koji zahtevaju objavljivanje kompletne dokumentacije u vezi sa rekonstrukcijom i obrušavanjem novosadske Železničke stanice, pokretanje krivičnih postupaka protiv svih lica za koja postoji osnovana sumnja da su fizički napala studente i profesore tokom blokade i protesta, kao i odbacivanje neosnovanih krivičnih prijava protiv uhapšenih i privedenih studenata na protestima. Smatramo da je neotuđivo pravo građana da izražavaju svoj protest protiv zločina, nasilja, bezakonja i korupcije i zahtevaju odgovornost pojedinaca i institucija koji ih sprovode. Bezrezervno osuđujemo sve oblike fizičkog i medijskog pritiska i zastrašivanja studenata i njihovih predstavnika.